CELEX: 32007D0223
Language: sl
Date: 2007-04-04 00:00:00
Title: 2007/223/ES: Odločba Komisije z dne 4. aprila 2007 o preglednici obsega vinogradniških površin, ki jo je predložila Bolgarija v skladu z Uredbo Sveta (ES) št. 1493/1999 (notificirano pod dokumentarno številko C(2007) 1469)

5.4.2007   
            
            
               SL
            
            
               Uradni list Evropske unije
            
            
               L 95/53
            
         
      ODLOČBA KOMISIJE
   
   z dne 4. aprila 2007
   o preglednici obsega vinogradniških površin, ki jo je predložila Bolgarija v skladu z Uredbo Sveta (ES) št. 1493/1999
   (notificirano pod dokumentarno številko C(2007) 1469)
   (Besedilo v bolgarskem jeziku je edino verodostojno)
   (2007/223/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 23(4) Uredbe,
   ob upoštevanju naslednjega:
   
               (1)
            
            
               Uredba (ES) št. 1493/1999 predvideva kot predhodni pogoj za dostop do povečanja pravic za zasaditev pa tudi za podporo za prestrukturiranje in preoblikovanje, da zainteresirana država članica sestavi preglednico obsega vinogradniških površin. Preglednica mora biti predložena v skladu s členom 16 navedene uredbe.
            
         
               (2)
            
            
               Uredba Komisije (ES) št. 1227/2000 z dne 31. maja 2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin (2) predvideva v členu 19 podrobna navodila za predložitev podatkov, ki jih vsebuje preglednica.
            
         
               (3)
            
            
               Bolgarija je s pismom z dne 10 in 17. januarja 2007 sporočila Komisiji podatke, navedene v členu 16 Uredbe (ES) št. 1493/1999 in v členu 19 Uredbe (ES) št. 1227/2000. Preverjanje podatkov je pokazalo, da je Bolgarija izdelala preglednico.
            
         
               (4)
            
            
               Ta odločba ne pomeni, da Komisija priznava točnost podatkov, ki jih vsebuje preglednica, ali skladnost zakonodaje iz preglednice s pravom Skupnosti. Odločba ne posega v katero koli morebitno drugo odločbo Komisije o teh točkah.
            
         
               (5)
            
            
               Ukrepi, predvideni v tej odločbi, so v skladu z mnenjem Upravljalnega odbora za vino –
            
         SPREJELA NASLEDNJO ODLOČBO:
   Člen 1
   Komisija ugotavlja, da je Bolgarija izdelala preglednico obsega vinogradniških površin v skladu s členom 16 Uredbe (ES) št. 1493/1999.
   Člen 2
   Ta odločba je naslovljena na Republiko Bolgarijo.
   
      V Bruslju, 4. aprila 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1460/2006 (UL L 272, 3.10.2006, str. 9.)